(384) 
Encore messire Raous (pièce notée en partie). 
Hé cuens d’Ango , on dist par félonie 
C’onques ne soc canter fors par autrui 
Il dient voir, je n’es en desdi mie 
C’ains à nul jor sires de moi ne fui; 
Et s’il voelent savoir à cui je sui, 
Je lor dirai par ma grant cortoisie, 
Sacent k’amors m'ont si en lor baillie 
Ke je n’ai sens, volenté ne raison 
Ke je sans li sace faire cancçon. 
RE CNE DELCREUSS 
Plus a pooir ke n’ait li rois de France, 
Car de tous maus puet doner alegance 
Et de la mort confort et garison ; 
Ce ne poroit faire nus morteus hom. 
Amors fait bien le rice dolouser 
Et le povre de joie karoler, 
Amors me fait son pooir esprover 
Plus que nului , ce saciés sans doutance ; 
N’onques ne poc mon cuer à ce torner 
Por peur de mort dont je sui en balance 
Ke tout adès ne usce en ramenbrance 
Ma douce dame à la clére façon, 
U de biauté vic si très-grant fuison 
Ke li penser me font entroublier 
Peor de mortet ma santé cuidier. 
Dius, k’en puis-jou s’ele a mon cuer entier 
Quant tous li mons désire s’acointance, 
Certes jà nus ne m'en doit castoyer, 
Ke jà par moi n’en arai repentance 
De recorder sa très-douce samblance ; 
Et quant de çou prendrai confession, 
Ne m'en doinst donc santé se la mort non, 
Car quant mes cors la parole perdi, 
Pensa mes cuers : douce dame, merci. 
Suis-je l'ami plus c tans (sic) ke (je) ne di, 
Si me doinst donc de mes maus alewance.… 
